Davi oporaeiague.
1 Xeruete, epena porã ke xere,
ndere anhemi rire.
2 Senhor pe aipoa'e: "Ndee ma xe-Senhor.
Iporãve va'e xee ndarekoi ndee e'ỹ vy.
4 Ha'e rã amboae tuueterã re Senhor omboekovia va'e kuery ma ikuai axy 'rã.
Ha'e kuery ruete pe xee name'ẽi 'rã tuguy revegua,
neĩ ndaxeayvui 'rã hery rupi.
5 Senhor anho oiko mba'emo xevygua me'ẽa, xekaro pygua me'ẽa guive.
Ndee anho remoĩ xerenonderã.
6 Ha'e ramo xevygua ma ha'eve va'e,
xevy guarã ma iporã va'e meme.
7 Aroayvu porã 'rã Senhor xemo'arandua,
pyávy voi xemongeta xepy'a re.
8 Xema'endu'a riae Senhor xereve oikoa re.
Xeyvýry oĩ ramo ndaxereityai 'rã.
9 Ha'e rã xekuraxõ py avy'a,
xenhe'ẽ ovy'a,
xerete avi opytu'u porã 'rã.
10 Mba'eta xerekovea nderejai 'rã manoa py,
Ndevygua iky'a e'ỹ va'e nderejai 'rã ivaipa aguã py.
11 Xevy rexa uka 'rã tape tekove katy oo va'e.
Nerenonde oĩ avy'a ete aguã,
ndeyvýry oĩ xembovy'a va'e raka'e rã peve guarã.* Kova'e ayvu rupi Pedro ijayvu Jesus rekokue omombe'u vy (Atos 2.22-36), ha'e gui Paulo ju ijayvu (Atos 13.32-37; 1 Coríntios 15.4).
*16:11 Kova'e ayvu rupi Pedro ijayvu Jesus rekokue omombe'u vy (Atos 2.22-36), ha'e gui Paulo ju ijayvu (Atos 13.32-37; 1 Coríntios 15.4).
